b'\n_START_ARTICLE_\nBodi\n_START_PARAGRAPH_\nUn bodi o cos \xc3\xa9s una pe\xc3\xa7a de roba cenyida, generalment interior, que cobreix el tronc fins a l\'engonal, amb m\xc3\xa0nigues o sense i que es corda per sota. Generalment s\'usa com a roba interior, i en aquest cas el bodi substitueix el sostenidor i tamb\xc3\xa9 les calces o tanga, per\xc3\xb2 per exemple als anys 80 es van posar molt de moda les samarretes i camises femenines que, per b\xc3\xa9 que podien ser amples, tamb\xc3\xa9 es tancaven a l\'entrecuix, eren exteriors i es deien bodis._NEWLINE_Tamb\xc3\xa9 el porten alguns nadons, de vegades com a roba interior o d\'altres sol, de vegades a manera d\'una mena de pijama._NEWLINE_Un bodi no s\'ha de confondre amb un mallot ni amb un cosset.\n_START_SECTION_\nEtimologia\n_START_PARAGRAPH_\nEl mot en catal\xc3\xa0 prov\xc3\xa9 de l\'angl\xc3\xa8s body, que significa "cos".'